Земеделски производители сме и от години имаме проблеми с ромите, които влизат и ни косят в нивите стотици декари годишно. Дневно през нивите минават десетки каруци, които влизат и ни унищожават участъци от реколтата, като тъпчат и газят, докато си харесат къде да косят. Царевица е абсурдно да се сее, понеже докато израсне и стане време за жътва, са обрали повече от половината кочани в нивата. Някои от нас гледат животните си заградени с ел. пастири, които често късат и са се опитвали да крадат от добитъка. Със селските стопани в района се бяхме обединили и наехме няколко охранителни фирми, които по абсолютно никакъв начин не намалиха кражбите. Охранителите само отиват да им кажат да се махнат и до един час ромите се връщат, когато са се махнали “пазачите”. Пробвали сме със служителите на реда, но те само, идват пишат им по един акт и това е, а тях актовете не ги плашат, защото държавата няма какво да им вземе при положение, че на техните имена нямат абсолютно нищо. Тези същите роми, късно вечер обикалят без обозначения по каруците си и са трудни за забелязване, създавайки опасност на пътя за всички участници в движението.


Имаме кучета в стопанските си дворове и дори когато някой ни влиза с взлом в дворовете, плащаме актове и глоби, за това че кучетата са ги били хапали. Преди да си вземем кучета са ни разглобявали части от машините и са задигали всякакви метали които могат, да продават на вторични суровини. Имаме огради, означения, знаци и табели, предупреждаващи за кучета пазачи, но изглежда ние пак сме в нарушение, когато си защитаваме сами имотите. А не ни се дават пари за охрана, която идва, цяла вечер да спи, докато крадат под носа им.


Има ли начин, по който законно да си решим проблемите.




Проблем с ромите
================

 

Съветът ми е да коментирате въпросите с адвокат, който е специалист по наказателно право, за да Ви посъветва дали има смисъл от подаване на жалба до прокуратурата и полицията, както и относно съставяне на предупредителни протоколи от полицията по реда на ЗМВР. 


Поздрави,  

адв. Николина Митова  

тел. 0898 303092


